**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir veikt izmaiņas, kas saistītas ar vakcināciju pret Covid-19, lai pielāgotu vakcinācijas kārtību esošajai situācijai, mazinātu administratīvo slogu vakcinācijas veicējiem, viennozīmīgi nodefinētu iespēju prioritāri saņem vakcināciju pret Covid-19 personām ar fiziskiem un garīgiem traucējumiem, kas ir saistīti ar augstu risku attiecībā uz Covid-19 izraisītiem veselības traucējumiem, tai skaitā personām ar invaliditāti. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu, Farmācijas likuma 5. panta 3. un 12. punktu.Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ņemot vērā to, ka gada pirmajā ceturksnī ir ierobežota pieejamība vakcīnām, bet jau ir iespēja uzsākt plašas prioritāri vakcinējamās sabiedrības grupas – personas virs 70 gadu vecuma – vakcināciju, lai nodrošinātu vienmērīgu vakcīnu pieejamību trešajā prioritāri vakcinējamo grupā iekļautajām sabiedrības grupām, ir jāparedz, ka šajā grupā vakcinācija tiks uzsākta pakāpeniski, ņemot vērā šo grupu secību. Tādēļ ir jāveic grozījumi Ministru kabineta noteikumos, precizējot tajos iekļautos principus prioritāri vakcinējamo grupu vakcinācijas organizēšanai un nosakot, ka prioritāri vakcinējamās grupas ietvarā sabiedrības grupas netiek prioritizētas un tiek vakcinētas vienlaicīgi, izņemot III prioritāri vakcinējamo grupu. Konkrētas sabiedrības grupas vakcināciju uzsāk ar veselības ministra rīkojumu, kas tiek izdots vadoties no pieejamo vakcīnu apjoma. Šobrīd ar veselības ministra rīkojumu ir uzsākta personu virs 70 gadu vecuma vakcinācija. Tiklīdz tiks saņemtas vakcīnas pietiekamā apjomā, lai varētu uzsākt personu ar hroniskām slimībām vakcināciju, tiks izdots veselības ministra rīkojums par šo personu vakcinācijas uzsākšanu. Un turpmāk, saņemot lielākas vakcīnu piegādes, arī tiks uzsākta pārējo III prioritāri vakcinējamo personu grupā iekļauto sabiedrības grupu vakcinācija.2. Šobrīd atbilstoši normatīvajiem aktiem par vienoto veselības nozares elektronisko informācijas sistēmu, informāciju e-veselībā var ievadīt 5 dienu laikā. Ņemot vērā to, ka informāciju par veiktajām vakcinācijām ir nepieciešams saņemt pēc iespējas ātrāk, lai varētu nepārtraukti monitorēt vakcinācijas norises gaitu un operatīvi veikt nepieciešamās izmaiņas, lai nodrošinātu vakcinācijas nepārtrauktību un nodrošinātu atbilstošu vakcinācijas tempu, dati par veiktajām vakcinācijām e-veselībā ir jāievada pēc iespējas ātrāk. Tādēļ ir nepieciešami grozījumi noteikumos, lai noteiktu, ka datus par veiktajām vakcinācijām e-veselībā ievada 48 stundu laikā.3. Noteikumu projekts papildināts, nosakot, kas var ievadīt datus manavakcīna.lv, nosakot, ka datus var ievadīt arī tā ārstniecības iestāde, pie kuras ir vērsies pacients, lai pieteiktos vakcinācijai. Minētā iespēja būs ārstniecības iestāžu brīvprātīga izvēle.4. Lai mazinātu administratīvo slogu ārstniecības personām, veicot vakcināciju, ir jāparedz, ka katram vakcinējamam nav jāiekārto ambulatorā pacienta medicīniskā karte, bet to aizstāj veidlapa vakcinējamās personas veselības stāvokļa novērtēšanai, kuru uzglabā atbilstoši medicīniskajai dokumentācijai. Tā kā šī veidlapa aizstās ambulatorā pacienta medicīnisko karti, tad arī uzglabāšanas termiņš ir tāds pats – 40 gadi pēc pēdējā ieraksta vai 15 gadi pēc personas nāves Attiecīgi noteikumi tiek papildināti ar 4. pielikumu, kas nodefinē veidlapas saturu.5. Tā kā personas ar invaliditāti, kurām ir fiziski vai garīgi traucējumi, ir arī pakļautas augstam veselības riskam saistībā ar Covid-19, bet šiem cilvēkiem ne vienmēr ir noteiktas hroniskas slimības diagnozes, cilvēki ar invaliditāti arī ir jāvakcinē prioritāri. Tādēļ ir nepieciešams precizēt III prioritāri vakcinējamo grupā iekļautās personas ar hroniskām slimībām, tās papildinot ar personām, kurām ir citi fiziski vai garīgi traucējumi, kas saistīti ar augstu risku saistībā ar Covid-19 izraisītiem veselības traucējumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, darba grupa sabiedrības vakcinācijai pret Covid-19, Nacionālais veselības dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz ārstniecības iestādēm, kas veic vakcināciju, un personām, kuras iekļautas III prioritāri vakcinējamo grupā.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu tieši neskar. Tiek plānots, ka pastarpināti, pieaugot vakcinēto personu skaitam sabiedrībā, pie noteiktas vakcinācijas aptveres tiks panākta kolektīvā imunitāte, kas sniegs pozitīvu ietekmi uz tautsaimniecību un nākotnē valdība varēs atcelt valstī noteiktos ierobežojumus un piesardzības pasākumus Covid-19 infekcijas izplatības ierobežošanai.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas, NVD un SPKC tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs, Nacionālais veselības dienests, Zāļu valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošo institūciju un cilvēkresursu ietvaros. Saistībā ar projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Feldmane 67876119

Jana.Feldmane@vm.gov.lv